Up-223/03
Datum: 2003-05-29T00:00:00.000+02:00
ecli: ECLI:SI:USRS:2003:Up.223.03
vrsta: posamični akt
zadeva: ustavna pritožba
objavljeno: Neobjavljeno | 29.05.2003
dokument: US22410
akt: Ustavna pritožba A. A. zoper dopis Vrhovnega sodišča št. Su 28/2003-26 z dne 10. 2. 2003
resitev: zavrženje
izrek: Ustavna pritožba A. A. zoper dopis Vrhovnega sodišča št. Su 28/2003-26 z dne 10. 2. 2003 se zavrže.
stavek: Ker pritožnik vlaga ustavno pritožbo zoper obvestilo Vrhovnega sodišča, ki ni akt v smislu 50. člena ZUstS, je bilo potrebno njegovo ustavno pritožbo zavreči.
odlocitev: sklep
geslo: 1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1 in 55.1, Zakon o Ustavnem sodišču [ZUstS]
datum_vloge: 2003-04-14T22:00:00.000Z
datum_odlocitve: 2003-05-28T22:00:00.000Z

# Up-223/03-6

10. 6. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., na prestajanju kazni zapora v ZPKZ Ž. pri Ž., na seji senata dne 29. maja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper dopis Vrhovnega sodišča št. Su 28/2003-26 z dne 10. 2. 2003 se zavrže.

## OBRAZLOŽITEV

Pritožnik je vložil ustavno pritožbo zoper dopis Vrhovnega sodišča, ki predstavlja le odgovor pritožniku na njegov predlog za prednostno obravnavanje zahteve za varstvo zakonitosti in ima naravo obvestila o poteku zadeve.

Izpodbijani akt ni posamičen akt po 50. členu Zakona o Ustavnem sodišču (v nadaljevanju ZUstS), s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi prvega odstavka 55. člena ZUstS v zvezi s prvim odstavkom 50. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer